Amprevaned debrer-koad eo ar merien-gwenn a vez anvet termit ivez. Betek nevez zo e oant an amprevaned nemeto en urzhiad an isoptera, enni 281 genad ha 2600 spesad disheñvel renablet. Bremañ koulskoude ez int renket e epikerentiad an Termitoidae en urzhiad ar Blattodea. Bevañ a reont er broioù tomm dreist-holl, ma sav spesadoù zo neizhioù bras e douar chaoket gante, ar chrugelloù a gaver stank war pladennoù an Trovanoù.